Obama: Zakon o zapošljavanju preko potreban
Obama pozvao zakonodavce da zaborave na političke razlike, kako bi moglo da se počne sa glasanjem o presudnom zakonu o zapošljavanju
S obzirom da firme u Sjedinjenim Državama i dalje nerado zapošljavaju nove radnike, prošle nedelje je primljeno oko 500 hiljada novih zahteva za nadoknadu za nezaposlene, navodi Sekretarijat za rad. To je 12 hiljada više nego prethodne nedelje. Vrednosti deonica naglo su pale usled loših ekonomskih vesti što je navelo predsednika Obamu da ponovo podseti zakonodavce da je vreme da usvoje, kako ga je nazvao, “preko potreban” zakon o zapošljavanju. On je rekao da je vreme da Kongres preduzme nešto, jer najveći broj radnih mesta gube mala preduzeća. , poručio je američki predsednik. Zakon o zapošljavanju predviđa smanjenje poreza za male privrednike i olakšice za dobijanje kredita za zapošljavanje novih radnika. Tu je i novčana pomoć saveznim državama za ponovno zapošljavanje nastavnika i policajaca. Republikanski lider Džon Bejner međutim kaže da je ovaj predlog još jedan primer kako vlada nesmotreno troši novac iz budžeta. , rekao je republikanski kongresmen iz Ohaja, Bejner. Obama je apelovao na članove Kongresa da zaborave na političke razlike, a zatim optužio republikance da odugovače sa donošenjem zakona, kako bi sebi obezbedili političke poene pred novembarske izbore. , rekao je Obama. Republikanci računaju na glasove birača nezadovoljnih načinom na koji Obama rešava ekonomsku krizu, kako bi povratili većinu u Kongresu. Drugi tvrde da Obamina administracija ne dobija zaslužene pohvale za izvlačenje zemlje iz najgore recesije od 1930-ih. rekao je Ros Ajsenberi iz Instituta za ekonomsku politiku. Iako je Predstavnički dom ranije ovog meseca usvojio predlog zakona, ostalo je da sentori glasaju o zakonskoj meri vrednoj 26 milijardi dolara. Obama je ove nedelje putovao po SAD pokušavajući da ubedi Amerikance da bi njegov zakon o zapošljavanju sačuvao više hiljada radnih mesta i to bez povećanja budžetskog deficita.